Source: http://www.bihon.ro/s-au-prabusit-dupa-pauza/1526192
Timestamp: 2018-06-20 14:43:43+00:00

Document:
S-au prăbuşit după pauză - BIHON
S-au prăbuşit după pauză
la	19. aprilie 2015 14:12	 Reactualizat la:	 19. aprilie 2015 23:38
CSM U Oradea a pierdut al treilea meci cu Steaua şi a fost eliminată din play-off.
FOTO: CSM U Oradea - Steaua
Vicecampioana CSM U Oradea a încheiat sâmbătă ediţia, în urma celei de-a treia înfrângeri suferite în faţa celor dela Steaua CSM EximBank, scor 86-91. Echipa bucureşteană a câştigat seria cu scorul general de 3-0 şi s-a calificat în semifinale, iar CSM U Oradea a terminat sezonul pe locul 7, cel ocupat la finele sezonului regulat.
Formaţia noastră a început meciul trei cu multă determinare şi a dominat cu autoritate ostilităţile pe parcursul primelor două sferturi, în care a condus în repetate rânduri la diferenţe mai mari de zece puncte pe tabela de marcaj. Cel mai ecart a fost de 14 puncte, scor 46-32 (’18), după coşul lui Vlahovic. Orădenii păreau că se află în zi bună, jocul lor se lega bine, iar procentajul aruncărilor, în special cele de la distanţă era foarte bun, spre deosebire de cel al steliştilor.
Final trist pentru gazde
Din nefericire, aspectul meciului s-a schimbat radical după pauză. Steaua a profitat de căderea bruscă a echipei noastre, care n-a mai găsit decât cu multă greutate drumul spre coşul advers. Oaspeţii au egalat în minutul 29, scor 60-60 şi au preluat treptat iniţiativa. Nicoară, care a fost coşgeterul şi totodată cel mai bun jucător al meciului, precum şi Ikonic, au fost determinanţi pentru soarta partidei. Steaua s-a impus într-un final trist pentru gazde, scor 86-91, după un meci în care orădenii au lăsat impresia că îl pot câştiga. Din nefericire, jocul slab din faza defensivă, care a fost marea problemă a echipei noastre pe parcursul întregului campionat, şi-a spus din nou cuvântul.
CSM U Oradea a încasat iar peste 90 de puncte şi acest lucru a costat-o. Steaua a câştigat seria cu 3-0, dar per ansamblu, semifinala a fost cu mult mai echilibrată decât o sugerează scorul general, chiar dacă orădenii n-au putut obţine nicio victorie.
CSM U Oradea – Steaua CSM EximBank 86-91 (24-19, 27-21, 13-24, 22-27) CSM U Oradea: Markovic 10 (2×3), Paşca. D. Popescu 3 (1), Dillon 17 (1), Subotic 14 (2), Krapic 10 (1), Ţibîrnă 4, Pantic 11, Corpodean, Vlahovic 17 (3). Nu au jucat Sg. Pop, Lupusavei. Antrenor: Cristian Achim.
Steaua CSM: Paul 11, Drăguşin 2, Barac 19, Amis 11, Nicoară 26, Drca 2, Perry 6, Ikonic 14 (4). Nu au jucat Dodoc, Diaconescu, Darwiche, Berceanu. Antrenor: Niksa Bavcevic.
Arbitri: Marius Ciulin, Ciprian Stoica, Sorin Drugău.
Descalificări pentru 5 faulturi personale: Pantic, Subotic / -.
Taguri: Cristian Achim, csm oradea, play off, steaua csm

References: CSM 
 CSM 
 CSM 
 CSM 
 CSM 

CSM 

CSM 
 CSM 
 CSM 
 csm